Διαφορές στις επιδόσεις αγοριών και κοριτσιών στη Γλώσσα, τα Μαθηματικά και τις Φυσικές Επιστήμες: Μια μετα-ανάλυση
Creators: name: Σταβάρα, Χαρίκλεια Αχιλλέα
Publisher: name: Aristotle University of Thessaloniki
Year: 2016
Subjects: Φύλο
Επίδοση στη Γλώσσα
Επίδοση στα Μαθηματικά
Επίδοση στις Φυσικές Επιστήμες
Μετα-ανάλυση στις κοινωνικές επιστήμες
Gender
Reading achievement
Mathematics achievement
Science achievement
Meta-analysis in social sciences

description: Ο τρόπος με τον οποίο οι μαθητές και οι μαθήτριες αντιλαμβάνονται ως περισσότερο ή λιγότερο συμβατό με το φύλο τους το κάθε μαθησιακό αντικείμενο μπορεί να επηρεάσει την επίδοσή τους σε αυτό. Η διαπίστωση αυτή έχει οδηγήσει στη διεξαγωγή πληθώρας μελετών που διερευνούν τις διαφορές στις επιδόσεις των δύο φύλων σε διάφορα γνωστικά αντικείμενα, όμως δεν προκύπτει ομοφωνία από τα αποτελέσματα στα οποία καταλήγουν. Με αφορμή το γεγονός αυτό, η παρούσα εργασία επιχειρεί να συμβάλει στον προσδιορισμό της επίδρασης του φύλου στην επίδοση των μαθητών και των μαθητριών στη Γλώσσα, τα Μαθηματικά και τις Φυσικές Επιστήμες με την ποσοτική σύνθεση των σχετικών μελετών που έχουν πραγματοποιηθεί. Τα δεδομένα της έρευνας προήλθαν από διεθνείς μελέτες, οι οποίες εξετάζουν την επίδοση μαθητών και μαθητριών ηλικίας 7 έως 18 ετών από 102 χώρες παγκοσμίως. Τα αποτελέσματα της μετα-ανάλυσης έδειξαν ότι η επίδοση των κοριτσιών στη Γλώσσα είναι σημαντικά υψηλότερη από εκείνη των αγοριών, ενώ στα Μαθηματικά και τις Φυσικές Επιστήμες διαπιστώθηκαν μικρές διαφορές υπέρ των αγοριών, οι οποίες θεωρούνται αμελητέες. Οι εν λόγω διαφορές στη Γλώσσα και τα Μαθηματικά γίνονται εντονότερες όσο αυξάνεται η ηλικία των παιδιών, ενώ παραμένουν σταθερές σε όλες τις μελετώμενες ηλικίες όσον αφορά τις Φυσικές Επιστήμες. Επιπλέον, η ανάλυση των δεδομένων έδειξε ότι η εικόνα των διαφορών αυτών μεταβάλλεται με την πάροδο του χρόνου, καθώς το χάσμα στις επιδόσεις των δύο φύλων τα τελευταία χρόνια έχει μειωθεί. Διαπιστώθηκε, ακόμη, ότι το μέγεθος των διαφορών στις επιδόσεις των δύο φύλων στα τρία γνωστικά αντικείμενα μεταβάλλεται από χώρα σε χώρα, γεγονός που επιβεβαιώνει την επίδραση του κοινωνικο-πολιτισμικού πλαισίου στη διαμόρφωση των επιδόσεων των παιδιών και των εφήβων.
description: Gender identity serves as a mediator of achievement levels in domains viewed as appropriate or inappropriate of one’s gender. This fact has led many researchers to focus on gender differences in various areas of intellectual achievement, but the studies produce contradictory results. Therefore, the purpose of the current study is to use meta-analysis to estimate the magnitude of gender differences in reading, mathematics and science achievement using the data of studies examining gender differences in reading, mathematics and science achievement of students 7 - 18 years old from 102 countries. The results indicated a female superiority in reading achievement and no existing gender differences in mathematics and science achievement. In addition, data analysis indicated that the magnitude of gender differences in reading and mathematics achievement appears to be increasing with age. However, there are no striking changes in the magnitude of gender differences in science achievement at different ages. The analysis of the effect of year of publication on the magnitude of the gender differences indicated a decline in recent years. The results also showed that cross-national differences in the gender gap exist, confirming the sociocultural influences on gender differences in achievement.